Cllevio

Kleviol Ahmeti (lindur në 1986), i njohur profesionalisht si Cllevio, është këngëtar, tekstshkrues dhe personazh i rrjeteve sociale shqiptar, i njohur për natyrën e tij kontraverse. Ai është aktiv si në muzikë, ashtu edhe në platformat online, veçanërisht në TikTok. 

 Jeta e hershme 
Ahmeti ka lindur në Lushnjë, Shqipëri. Ai ka jetuar për 11 vite në Bronx, Nju Jork, Shtetet e Bashkuara, ku u lidh me grupin muzikor shqiptaro-amerikan të repit TBA (The Bloody Alboz). Grupi përfshinte artistë si Unikkatil, Don Phenom, Klepto dhe Kobra. Gjatë kësaj periudhe përdorte emrin artistik Hudra aka Problemi.  

 Karriera 
Ahmeti filloi të regjistronte muzikë në mes të viteve 2000. Më pas punoi me artistë të tjerë si Presioni, OG043 dhe Ledi Vokshi. Kënga "Ktu apo Atje", me pjesëmarrjen e Ledi Vokshit, Presionit dhe OG043, u publikua me videoklip.

Pas rikthimit në Shqipëri, vazhdoi prodhimin e këngëve, shpesh me përmbajtje personale ose autobiografike. Disa këngë të tij qarkullojnë online pa videoklipe shoqëruese. Këngë të tilla si "Paridi", "Buzëqeshje Cinike", "1 ëndërr e gjatë", "44 Buza" dhe "Ironi Kirurgu".  

 Çështjet ligjore 
Në vitin 2014, Ahmeti u arrestua lidhur me një rast trafiku droge, që përfshinte rrëzimin e një avioni në plazhin e Divjakës, Shqipëri. Në këtë rast ishin të përfshirë edhe piloti italian Giorgio Riformato dhe vëllai i Ahmetit. Ai u dënua me gjashtë vite burg dhe u lirua në 2020. 

Më 19 mars 2021, u arrestua përsëri në Shqipëri dhe u lirua më 19 prill 2022 pas përfundimit të  dënimit 13-mujor. Më pas u vu në arrest shtëpie për një muaj për shkelje të masës gjatë një përleshjeje të raportuar me reperin Rigels Rajku (i njohur si Noizy).   

Më 16 prill 2023, Ahmeti u ndalua në Aeroportin e Rinasit pas një kallëzimi nga Noizy dhe babai i tij, të cilët pretenduan se Ahmeti kishte bërë kërcënime nëpërmjet Tiktokut. Ai i mohoi këto akuza. 

 Diskografia 
Disa këngë të zgjedhura:
 "Paridi"
 "Buzëqeshje Cinike"
 "1 ëndërr e gjatë"
 "44 Buza"
 "Ironi Kirurgu"
 "Ktu apo Atje" (feat. Presioni, OG043, Ledi Vokshi)

 Referime 

Kategoria:Reperë shqiptarë